**S P O R T S Z E R V E Z Ő,- M E N E D Z S E R**

#### K Ö Z É P F O K Ú S Z A K K É P E S Í T É S

Nyt. szám: E-001124/2015/A001

**A Testnevelési Egyetem (TF) egyéves, levelező**

**sportszervező-, menedzser szakképesítést indít**

**érettségizettek részére 2017. őszén.**\*

(\* A tanfolyamot csak megfelelő létszámú jelentkezés esetén indítjuk.)

**A szakképesítés államilag elismert,**

**Országos Képzési Jegyzék száma: 52 813 01**

**A szakképesítés munkaterületének rövid leírása:**

A **Sportszervező, -menedzser** sportszervezeteket hoz létre és irányítja azok működését. Sportvállalkozásokat, sportegyesületeket, szakosztályokat, csapatokat és sportolókat menedzsel. Sporttanfolyamokat, edzőtáborokat, sportversenyeket és egyéb sportrendezvényeket szervez. Részt vesz az állami és önkormányzati sportpolitikai célok és feladatok megvalósításában. Projekteket dolgoz ki a sporttevékenység fejlesztésére, pályázatokat készít. Sportlétesítmények menedzsmentjében közreműködik, bővíti, fejleszti a sportszolgáltatásokat, hatékonyan üzemelteti és fejleszti a létesítményt.

**Jelentkezési feltételek**

- középiskolai **érettségi bizonyítvány**

- saját **e-mail cím** (a hallgatók értesítése e-mail-ben történik)

**Jelentkezés módja**

A szükséges dokumentumokat (kitöltött jelentkezési lap, érettségi bizonyítvány másolata, számlakérő nyilatkozat) el kell juttatni a Felnőttképzési Csoporthoz.

Emailen (eredeti példányok szkennelve): **okj2017men@tf.hu**

Postán: **Testnevelési Egyetem (TF)**

**Felnőttképzési Csoport**

**1525 Budapest, Pf. 69**

Minden jelentkezőt regisztrálunk és visszaigazoljuk a jelentkezését. A jelentkezési határidő lejárta után értesítést küldünk a tanfolyam indulásáról és a beiratkozás időpontjáról.

**Költségek**

A költségeket átutalással lehet befizetni az egyetem számlájára. Kérjük, hogy a jelentkezési laphoz tartozó számlakérő nyilatkozatot ezzel kapcsolatban pontosan szíveskedjen kitölteni.

1. tandíj: 80.000 Ft/félév
2. szakmai vizsgadíj: 40.000 Ft
3. beiratkozási díj: 10.000 Ft

A teljes díj **210.000.-Ft**, ezt az összeget a tanév során 3 részletben kell kifizetni.

Várható ütemezés:

2017. szeptember hónap: 90.000 Ft (tandíj I. részlet+beiratkozási díj)

2018. január hónap: 80.000 Ft (tandíj II. részlet)

2018. április hónap: 40.000 Ft (vizsgadíj)

**Kedvezmények**

Az alább felsorolt kedvezmények a képzés **tandíjánál** vehetők igénybe, a vizsgadíjat és a beiratkozási díjat minden esetben teljes összegben kell befizetni.

- Korábbi TF-es végzettség\* (diploma vagy OKJ-s) részletfizetéssel: **20% kedvezmény**

(\* Ennek igazolására, kérjük, mellékelje a diploma ill. bizonyítvány fénymásolatát.)

- Korábbi TF-es végzettség, egyösszegben kifizetve: **30%** **kedvezmény**

- Jelenleg TF hallgatói jogviszonnyal rendelkezők (csak részletfizetéssel): **50% kedvezmény**

**Képzés**

Az oktatás várhatóan 2017. októberétől 2018. június végéig tart.

Oktatási nap: **szombatonként** 8.00 – 14.40 (16 alkalom).

A komplex szakmai záróvizsgára 2018. őszén (szeptember vagy október) kerül sor.

**A képzés során oktatott modulok**:

10328-12 Vállalkozástan

10329-12 Rendezvényszervezés

10330-12 Szakmai interakciók

10331-12 Sportlétesítmény menedzsment

10332-12 A sport alrendszere és társadalmi környezete

10333-12 Sportszervezetek működése és menedzsmentje

**Értékelések, vizsgák**

**Évközi követelmények:**

Adott modulokhoz kapcsolódóan sor kerülhet házi dolgozatok, beszámolók határidőre történő elkészítésére.

**Vizsgák (hétköznap is lehetnek):**

1. modulzáró vizsga (mind a 6 modulból van): a képző intézmény szervezi, minimum 51%-os, sikeres teljesítése esetén jelentkezhet a hallgató a komplex szakmai záróvizsgára.

2. komplex szakmai záróvizsga: szakmai vizsgabizottság előtt zajlik, központilag meghatározott követelmények alapján, szóbeli és gyakorlati vizsgatevékenységekből áll.

A sikeres záróvizsgát tett hallgatók **államilag** elismert **sportszervező, -menedzser szakképesítést** igazoló **bizonyítványt** kapnak. Lehetőség van **Europass bizonyítvány kiegészítő** dokumentum igénylésére, külön adminisztrációs díj ellenében.

**A tanfolyammal kapcsolatos további információ:**

Testnevelési Egyetem (TF)

(Nyt. szám: E-001124/2015)

Felnőttképzési Csoport

Tel: 487-9247, 487-9286

**Honlap:** www.tf.hu

**Jelentkezési határidő: 2017. szeptember 10.**